Vörösmarty Mihály

**Romantika:**

* XIX. század egészére jellemző korstílus
* Irodalomból indult ki és innen terjed át a többi művészeti ágra
* Eredete: roman (francia szó) -> kalandos, érdekes
* Jellemzői:
  + Elképzelt, fiktív világba menekül a szerző a csalódások elől
  + Lehet távoli, egzotikus vidék, a cselekmény ide orientálódik (egzotizmus, orientalizmus)
  + Gyakori témája: dicsőséges történelmi múlt, melyet szembeállít a jelen kiábrándító valóságával
  + célja a nemzet összefogásának erősítése, nemzet tudat ébresztése
  + Szereplői:
    - Eltúlzott, szélsőséges tulajdonságokkal rendelkeznek (vagy mindenben tökéletesek vagy teljesen romlottak)
  + Jellemkontraszt, így a történet a jók és gonoszok harcára épül
  + Több szálon futó történetek, váratlan fordulatok
  + szélsőségesen nagy érzelmek (szerelem, gyűlölet)
  + Elődje a Sturm und Drang és a szentimentalizmus
  + Jellemző eleme: táj, természet leírása
  + Központjában a boldogság keresése áll

**Élete:**

* 1800: Nyék (Fejér megye)
* Szegény családból származott, apja uradalmi birtokon dolgozott
* 9 gyermeket neveltek
* 1817: meghalt édesapja, Perczel Sándor gyermekeinek nevelője lett
* Perczelék Pesten laktak, támogatták
* Filozófiai és jogi tanulmányok
* Perczel Etelka (Adél): beleszeretett
* Első szerelmes verseit neki címezte
* Elhagyta Perczelék házát
* 1822-ben Görbőre költözött: joggyakornok
* Habsburg ellene mozgalmakkal került kapcsolatba
* Diplomája megszerzése után Pestre költözött, írással foglalkozik
* első sikere: 1825: Zalán futása (eposz, honfoglalásról szól)
* Pályája elején prózai műveket írt:
  + Cserhalom
  + A délsziget
  + A két szomszédvár
* Tudományos Gyűjtemény és Koszorú szerkesztője
* 1830: Akadémia tagja lett
* II. reformországgyűlés kudarca-> Szózat megírása
* Inkább a líra műfaja fele fordult
* 1841 Csajághy Laura (20 éves): összeházasodtak (Laura-versek)
* Az 1848-as forradalmi hullám magával sodorta, bár a forradalom szervezésében nem vett olyan részt, mint Petőfi, mert 1840-es években csappant népszerűsége
* Forradalmi kormány tagjává választották
* Bujdosott a szabadságharc után, Szegeden, Aradon és lelkileg megviselte -> fizikailag legyengült
* Utolsó évei: haldoklás, elveszette életkedvét
* 1855-ben meghalt
* Temetése a függetlenségért folytatott tiltakozássá vált

**Művei:**

* **Szózat:**
  + Keletkezése:
    - II. reformkori országgyűlés elkeseredett hangulatában ad hitet, reményt a magyaroknak
  + A cím szónoki beszéd, felhívás az egész nemzethez, nem tartalmaz Istenhez szóló fohászt, ezért a műfaja óda
  + Nem prófétai szerepben, hanem költőkért emeli fel szavát a nemzet érdekében
  + Szerkezete:
    - 2 versszak: keret
    - 3 versszak: múlt
    - 4 versszak: jelen
    - 3 versszak: jövő
    - 2 versszak keret
    - Szimmetrikus, klasszikus a szerkezete
    - keret versszak:
      * A vers a magyaroknak szóló felszólítással indul, melyben a költő, a haza iránti kitartó hűségre buzdít
      * Az érvei romantikus ellentéteken alapulnak, melyek az élet végpontjait jelölik meg
      * A hazához kötnek gyökereink, s aki nem ragaszkodik szülőföldjéhez, a világ minden táján idegen marad
      * A költő szerint a nemzet életét a sors, a szerencse, a véletlen irányítja, azaz nem tartja bűnösnek a német, mint Kölcsey
    - 3-4-5. versszak:
      * dicsőséges múltból a honfoglalást, Hunyadi győzelmeit és a szabadságért folytatott harcokat emeli ki, a hangulat fennkölt, ünnepi, a költőt büszkeség járja át
      * Hangulatteremtő eszközei:
        + költői jelzők
        + archaikus formák
        + Anafora: Sor elejére kiemelt nyomatékos ismétlés (ez; itt)
      * Az ismétlések a nemzeti büszkeség érzését erősítik
    - A jelen egyenes folytatása a múltnak, dicső és nagyszerű
      * Vörösmarty szerint a nemzet a sors kezében van és a nehéz idők nem a bűnök miatt következnek be.
      * Szemlélete hasonlít az ókori görög tragédiákéhoz.
      * A magyarság minden szenvedés ellenére életben tudott maradni.
      * Ellentmondásos a költő hangulata a nagyvilághoz, még a keretversszakokban a nagyvilág ellenség volt, a vers közepén tőle vár igazságszolgáltatást.
      * A jelent bemutató szakaszok egyre határozottabbak
      * A költő érvekkel akarja meggyőzni a magyarságot a haza iránti hűségre
      * Azokra az áldozatokra utal, akiknek vére a hazáért folyt, és lehetetlennek véli, hogy minden hiábavaló volt, sok romantikuseszközzel teremti meg a feszültséget: ismétlés, ellentét, költői jelzők
    - A jövő választási lehetőségeket kínál
      * Vagy a jobb kor jön el, vagy a nagyszerű halál, de egyik lehetőség sem tragikus még a pusztulás is felemelő akkor, ha népünk kivívja mások tiszteletét
      * A költő víziója a nemzet élesztésének célját szolgálja
      * Cselekedni kell, hogy a vérben úszó otthon helyett, a vágyott jobb kor következzen el
      * Romantikus jelzői eszközök teszik szemléletesebbé változatossággá
    - A záró versszakok a kérést paranccsá erősítik
      * A felszólító igealak a versszak elejére kerül
      * A névszói formákat pedig igék váltják fel, így a statikus állóképet egy mozgalmasabb cseréli fel, mely a cselekvő személyére is vonatkozik
      * Ezzel a befejezés optimista végkicsengésűvé válik
* **Csongor és Tünde:**
  + 1830-ban írta pályája elején
  + Forrása: Gergyai Albert (XVI. század) széphistóriája
  + népmesei változat készült
  + Alapkérdése: Mi a boldogság? Mi az élet értelme, célja?
  + Műfaja: drámai költemény és filozófiai mesedráma (romantikus műfaji keveredés)
  + szerkezete szimmetrikus:
    - Csongor kertje
    - Hármas út vidéke
    - Hajnal palotája
    - Hármas út vidéke
    - Csongor kertje
  + találkozik három vándorral:
    - Kalmár: gazdagságban látja az élet értelmét
    - Fejedelem: hatalomban, dicsőségben látja az élet értelmét
    - Tudós: tudásának gyarapításában látja az élet értelmét
  + Mind a hárman kudarcot vallanak
* **Gondolatok a könyvtárban**
  + Filozófiai elmélkedés, mely egy zaklatott belső vita formájában jelenik meg
  + A költő vívódását a kérdések és válaszok jelenítik meg
  + A gondolkodás folyamatát a könyvek látványa indítja el, és a konkrét valóságtól eljut a legáltalánosabb filozófiai kérdéséig -> az élet értelmének kereséséig
  + A vers első fele kétségbeesett, reménytelen, míg a második egyre bizakodóbbá válik
  + Szerkezete:
    - Első rész:
      * A könyveket lommal azonosítja
      * Ellentétbe állítja egymással a könyvek anyagát és tartalmát, az eldobált rongyok melyből könyvek készszültek, a társadalom bűneit, igazságtalanságát hordozzák, míg a rájuk írt szavak törvényről, jogról, igazságról beszélnek
      * Ha ennyire különbözik egymástól a valóság és az ideál, akkor nincs is értelme az eszményeket kergetni, a tudományokra szánt idő felesleges léhaság
      * Romantikus ellentétpárokra épül -> hangulat feszültté válik
    - Második rész:
      * Kétségbeesést mondatja ki a költővel
      * Előrébb vitték az emberiség fejlődését
      * A gúnyos válasz a társadalmi ellentétekre hívja fel a figyelmet
      * A tudomány egyeseknek csak szenvedést és elnyomást hozott
    - Harmadik rész
      * Logikusan következik az előző válaszból:
      * el kell-e pusztítani a tudomány eddigi eredményét
      * Úgy érzi, hogy a tudósok és bölcsek értékeke teremtettek és sok áldozatot hoztak, hogy az ismereteket az utódokra hagyják, ezért bűn volna az értéket az értéktelennel elpusztítani
      * Az „Oh nem, nem!” felkiáltás fordulatokat teremt.
    - Negyedik rész:
      * Egyre inkább felülkerekedik kétségein, és érvekkel bizonyítja, hogy van oka reménykedni
      * Az első érve Amerika, ahol kihirdették már, hogy minden ember egyenlő
      * Egyetlen sötét folt: feketék jogainak megtagadása
      * Második érve a modern kor felvilágosult szelleme, ami értelmes célokat tűz ki maga elé
      * Igazságért, szeretetért, testvériségért érdemes fáradozni
      * Bibliai Bábel példájával igazolja, hogy a kitartás és szorgalom eredményekhez vezet
    - Befejezés:
      * reformkori válasz
      * Az egyetlen neme cél a haza felvirágoztatása lehet
* **Költészete a szabadságharc bukása után:**
  + Stílusa: szélsőségesen romantikus
  + Szabadságharc után lassú haldoklás, mert elvesztette életkedvét
  + Alig néhány műve született
  + A jövőben semmi bíztatót nem látott
* Előszó:
  + Három rege címen írta, utólag az előszót, de ez önálló műként vált ismertté
  + Tudatos szerkezetű
  + Mindhárom idősíkot magába foglalja, a kompozíciót az évszakok váltakozása teremti meg
  + A tavasz képeivel indul és ezzel is zárul, így egy teljes év körforgását ábrázolja
  + A nyitó és záró képek azonban nagyon különböznek egymástól
  + Első szakasz: reformkor
    - A reformkor és a tavasz közös tulajdonságait emeli ki, mindkettő a reménykedés korszaka, új értékek születése, lázas tevékenység időszaka
    - Legjelentősebb költői képe: megszemélyesítés
    - A természet mozgalmassá válik
    - Hangulata ünnepi, optimista, bizakodó
  + Második szakasz:
    - A nyár a forradalom napja
    - Nyáron érik be a tavasz termése, ahogy a reformkor eredményeit a forradalom aratja le, megvalósulnak a tervek, célok, amelyek az előző évszakban megszülettek
    - Romantikus költői túlzással szemlélteti a jelentőségét, ellentétpárok (mélység-magasság)
    - Hangulat: felfokozottabb
  + Harmadik szakasz
    - Ősz, szabadságharccal azonosítja
    - Elpusztítja az előző évszakok eredményei, ahogy a szabadságharc lerombolja a forradalom vívmányait
    - Áradó indulatok a tetőpontra hágnak, soráthajlások árulkodnak az érzelmek fékezhetetlenségéről
    - 2 megszemélyesítés köré épül: vész, nyomor
    - Fogalmait emberi tulajdonsággal ruházza fel
    - Legfontosabb eleme a költői túlzás -> szörnyű vérengzés
    - Harcok után a települések kiszolgáltatottságát a nyomor fogalmával jellemzi
  + Negyedik szakasz:
    - Jelen, tél
    - A tempó az ismétlések hatására lelassul
    - Ráirányítja a figyelmet a korszak fő jellemzőire:
      * lelkesedés hiányára, félelem csendjére, értékek pusztulására
    - Föld megszemélyesítéssel folytatódik, mely csalódott az emberben, mert szabadságát nem tudta kivívni
  + Ötödik szakasz:
    - Jövő, tavasz
    - Nem lesz ugyanolyan, mint volt, csak hazudják a jókedvet
    - Végkicsengése pesszimista
* **A vén cigány:**
  + Vörösmarty hattyúdala, mert összegző mű és utolsó versei közül a legátfogóbb, legmélyebb gondolatokat tartalmazza
  + Szerkezete:
    - refrénes
      * Utolsó versszak kivételével minden strófa megegyezik
  + A cím metaforája a refrén sorokban állandóan visszatér, a költő önmagát azonosítja a cigánnyal, mert egyformán dalolnak, ugyanúgy kiközösítettek
  + Az ismétlődő sorok keserűséget árasztanak, mert arra buzdítja magát, hogy fojtsa borba bánatát, ne törődjön a gondokkal, mert nincs értelme
  + Kívülről 3. személyben önmagát buzdítja
  + Ez az önmegszólító verstípus
  + Szerkezete:
    - Egyre táguló fogalomköröket ábrázol
    - A perspektíva kiszélesedik, így önmagától fokozatosan eljut a világűr távlatáig
    - Első versszak:
      * Saját helyzetét mutatja be
      * Élete értelmetlenné vált a szabadságharc bukása után
      * Gúnyosan a beletörődésre ösztönzi magát
    - Második versszak:
      * A feszültség egyre fokozódik, a szabadságharcot a vetés metaforájával jeleníti meg, melyet elpusztított a jég verése
      * Hasonlataiban a természeti katasztrófákat saját lelki állapotával veti össze
    - Harmadik versszak:
      * A pusztítás az egész világra kiterjeszti
      * Hatást keltő eszközei a hangulatutánzó szavak, melyek kellemetlen, erőteljes hangzásukkal a szörnyűséget keltik
      * Az igékkel teszi mozgalmasabbá
    - Negyedik versszak:
      * A teret a túlvilág síkjaira is kiterjeszti
      * Akusztikai elemek a hatást keltő elemek, melyek félelemről, fájdalomról árulkodnak
      * Végig kérdő mondatok alkotják, melyek bizonytalanságról árulkodnak
    - Ötödik versszak:
      * Időben tágítja ki a perspektívát
      * Bibliából és mitológiából a szenvedések történeteit idézi fel, főleg hallásra ható képek segítségével, mintha ezzel igazolná, hogy az emberiség egész múltja fájdalomból áll
      * Hangulati mélypont
    - Hatodik versszak
      * Világűr távlatából szemléli a pusztuló Földet
      * Noé bárkája a jövő ígéretét hozza
      * A vízözön megtisztítja a világot a bűnöktől
    - Hetedik versszak
      * Visszavonja korábbi állításait
      * Átértékeli költői feladatát és úgy érzi, akkor lesz érdemes ismét alkotni, ha eljön az új világ
      * Így a mű végkicsengése optimista

|  |  |
| --- | --- |
| **Klasszicizmus** | **Romantika** |
| Ókori példák felelevenítése | Nemzeti múlt dicsősége |
| Értelem az érzelmek felett (Alapja: racionalizmus) | Érzelem elsődleges |
| Szabályosság, szimmetria, rend jellemzi | Műfaji keveredés |
| Ókori klasszikus műfajok: óda, dráma, eposz | Sok költői kép szemléletesség, ellentét |
| Időmértékes verselés | Szabálytalan versformák |
| Cél: örök érték közvetlen tanítása | cél: nemzeti tudat ébresztése, cselekvésre ösztönzés |